ธปท.ประมูลขายพันธบัตร 3.5 หมื่นล้านบาท
ธปท.เตรียมออกประมูลขายพันธบัตร 3.5 หมื่นล้านบาท ในวันที่ 17 ก.ค.นี้
15 ก.ค. 2558

ธปท.เตรียมออกประมูลขายพันธบัตร 3.5 หมื่นล้านบาท ในวันที่ 17 ก.ค.นี้        นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการประมูลพันธบัตรธนาคารแห่งประเทศไทยอายุไม่เกิน 15 วันในเดือนก.ค.2558 โดยออกพันธบัตรรุ่ง พ.23/14/58 วงเงิน 3.5 หมื่นล้านบาท อายุ 14 วัน ออกประมูลขายในวันที่ 17 ก.ค.นี้ ซึ่งพันธบัตรกำหนดวันชำระเงินวันที่ 21 ก.ค. และครบกำหนดวันที่ 4 ส.ค.2558        ทั้งนี้ การออกพันธบัตรของธปท.เป็นการดูแลสภาพคล่องในระบบตามปกติ เพื่อให้สภาพคล่องอยู่ในระดับที่เหมาะสมสอดคล้องอัตราดอกเบี้ยนโยบายในปัจจุบันที่ 1.5%